31989L0680
L 398/26
JURNALUL OFÍCIAL AL UNIUNII EUROPENE
DIRECTIVA CONSILIULUI
din 21 decembrie 1989
de modificare a Directivei 77/536/CEE de apropiere a legislațiilor statelor membre cu privire la dispozitivele de protecție în caz de răsturnare a tractoarelor agricole sau forestiere pe roți
(89/680/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 100a,
având în vedere propunerea Comisiei (1),
în cooperare cu Parlamentul European (2),
având în vedere avizul Comitetului Economic și Social (3),
întrucât este necesară adoptarea măsurilor destinate să instituie progresiv piața internă pe o perioadă care se încheie la 31 decembrie 1992; întrucât piața internă este constituită dintr-un spațiu fără frontiere interne în care este asigurată libera circulație a mărfurilor, a persoanelor, a serviciilor și a capitalurilor;
întrucât articolul 9 din Directiva 77/536/CEE (4), astfel cum a fost modificată ultima dată prin Directiva 87/354/CEE (5), limitează domeniul de aplicare al respectivei directive la tractoarele agricole sau forestiere pe roți, cu o masă cuprinsă între 1,5 și 4,5 tone; întrucât o creștere de 1,5 tone a masei maxime astfel cum este stabilită în prezent nu ar determina nici un inconvenient major din punctul de vedere al siguranței circulației rutiere și al siguranței muncii pe câmp;
întrucât dispozitivele de protecție în caz de răsturnare a tractoarelor cu o masă cuprinsă între 4,5 și 6 tone pot fi tratate în același mod ca și cele ale tractoarelor cu o masă cuprinsă între 1,5 și 4,5 tone și, prin urmare, pot beneficia de aceleași norme,
ADOPTĂ PREZENTA DIRECTIVĂ:
Articolul 1
La articolul 9 a patra liniuță primul rând din Directiva 77/536/CEE, formularea „masă cuprinsă între 1,5 și 4,5 tone” se înlocuiește cu „masă cuprinsă între 1,5 și 6 tone”.
Articolul 2
Statele membre pun în aplicare actele cu putere de lege și actele administrative necesare pentru a se conforma prezentei directive în termen de 12 luni de la 3 ianuarie 1990. Statele membre informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 21 decembrie 1989.